cyanic-selkie/wikianc huggingface dataset:
Λαβράκι
Το λαβράκι (επιστημονική ονομασία: Dicentrarchus labrax) είναι ψάρι της οικογένειας των Μορονίδων, που απαντάται στη Μεσόγειο και στις ακτές του βορειοανατολικού Ατλαντικού. Το λαβράκι μαζί με την τσιπούρα, από πλευράς διατροφικής αξίας, ανήκουν στα περιζήτητα ψάρια της Μεσογείου, καθώς είναι πλούσια στα λιπαρά οξέα ω-3. Είναι ένα από τα κύρια ψάρια για τις ιχθυοκαλλιέργειες.
Το λαβράκι θεωρείται εκλεκτό ψάρι στην ελληνική κουζίνα, ενώ χρησιμοποιείται για διατροφή και από άλλους λαούς. Μπορεί να μαγειρευτεί με πολλούς τρόπους, π.χ. στη σχάρα, στον ατμό, στον φούρνο κ.α. Στα ελληνικά η λέξη λαβράκι χρησιμοποιείται από τους δημοσιογράφους για να περιγράφουν νέα αποκλειστικά ρεπορτάζ με μεγάλη αξία, μια αναφορά στην τύχη που χρειάζεται για να πιάσει κάποιος αυτό το ψάρι. Αλιεύεται κυρίως με την τεχνική του spinning. Παρόλ' αυτά, κάθε άλλο παρά σπάνιες είναι οι συλλήψεις λαβρακιών με πολυάγκιστρα ή με casting. Σπανιότερα πιάνονται λαβράκια με συρτή αφρού ή με ζωντανά ψάρια δολωμένα (γωβιούς, κέφαλους, ζαργάνες). Τέλος, σπανιότατες είναι οι συλλήψεις λαβρακιών με ζόκα σε βάθη 40+ μέτρων, με δολώματα σουπιές ή καλαμάρια. Αυτές οι συλλήψεις αφορούν μεγάλα ψάρια, βάρους τουλάχιστον 5 κιλών.
Περιγραφή
Το λαβράκι έχει σύνηθες μήκος 40 με 65 εκατοστά και βάρος 300 γραμμάρια με 7 κιλά, ενώ μπορεί να φτάσει σε μήκος το ένα μέτρο και βάρος τα 15 κιλά. Έχει καταγραφεί ότι μπορεί να ζήσει μέχρι 15 χρόνια. Το σώμα του είναι επιμήκες. Το όνομα δικέντραρχος έχει να κάνει με την παρουσία στο σώμα του δύο ραχιαίων πτερυγίων: το πρόσθιο τριγωνικό και το οπίσθιο τραπεζοειδές. Έχει ασημί χρώμα, ενώ τα μικρά ιχθύδια φέρουν μαύρα στίγματα σε πλάτη και πλευρά. Το ασημί είναι λίγο πιο σκούρο στη ράχη και πιο ανοικτό στην κοιλιά (φαινόμενο της αντισκίασης).
Βιολογία
Το λαβράκι είναι ένα είδος ωκεανόδρομο, που απαντάται στη Μεσόγειο, στη Μαύρη Θάλασσα και στον Ατλαντικό, από τη Νορβηγία μέχρι τη Σενεγάλη. Ζει σε παραλιακά ύδατα, σε βάθος μέχρι 100 μέτρων. Είναι ψάρια ευρύαλα και ευρύθερμα, αντέχουν δηλαδή σε μεγάλες μεταβολές αλατότητας και θερμοκρασίας του νερού. Είναι κυρίως ψάρι της ανοικτής θάλασσας, αλλά πλησιάζει σε υφάλμυρα και γλυκά νερά, όπως σε λιμνοθάλασσες και εκβολές ποταμών. Θεωρείται ότι έχει καλή όραση και βλέπει καθαρά και στο σκοτάδι – ώρα κατά την οποία κυνηγάει. Τρέφεται κυρίως με άλλα ψάρια,όπως γοβιούς, κέφαλους, ζαργάνες, ενώ δεν λέει όχι σε μαλάκια, όπως σουπιές, καλαμαράκια, χταπόδια και μοσχούς (μοσχοχτάποδα). Ακόμα, τρέφεται με γαρίδες και καβούρια, ακόμα και σκουλήκια. Τα μικρότερα ψάρια του είδους τρέφονται περισσότερο με ασπόνδυλα, όπως μαλάκια, γαρίδες και αμμοσκούληκα.
Παραπομπές
Κατηγορία:Μορονίδες Κατηγορία:Ψάρια ελληνικών θαλασσών Κατηγορία:Αλιεύματα
Πατριάρχης Αλεξανδρείας Πέτρος Ζ΄
Ο Πέτρος Ζ΄ (κατά κόσμον Παπαπέτρου, 3 Σεπτεμβρίου 1949 - 11 Σεπτεμβρίου 2004) διετέλεσε Πατριάρχης και Πάπας Αλεξανδρείας και Πάσης Αφρικής κατά τα έτη 1997-2004.
Γεννήθηκε στις 3 Σεπτεμβρίου 1949 στο χωριό Συγχαρί Κερύνειας Κύπρου. Το 1962 εισήλθε ως δόκιμος στην Ιερά Μονή Μαχαιρά Κύπρου. Στη συνέχεια φοίτησε στην Ιερατική Σχολή Κύπρου «Απόστολος Βαρνάβας» (1966-1969). Το 1969 χειροτονήθηκε διάκονος από τον Επίσκοπο Κωνσταντίας Χρυσόστομο. Το Δεκέμβριο του 1970 εντάχθηκε στον κλήρο του Πατριαρχείου Αλεξανδρείας. Αποφοίτησε από τη Θεολογική Σχολή του Πανεπιστημίου Αθηνών το 1978 και την ίδια χρονιά χειροτονήθηκε πρεσβύτερος στην Ιερά Μονή Πεντέλης και έλαβε το οφίκιο του Αρχιμανδρίτη στον Ιερό Ναό Αγίου Νικολάου Καΐρου. Το 1980 μετέβη στη Νότια Αφρική και υπηρέτησε ως Αρχιερατικός Επίτροπος της Μητροπόλεως Ιωαννουπόλεως.
Στις 15 Αυγούστου 1983 χειροτονήθηκε τιτουλάριος Επίσκοπος Βαβυλώνος και διορίστηκε Πατριαρχικός Επίτροπος Καΐρου. Η χειροτονία τελέσθηκε στην Ιερά Μονή Μαχαιρά Κύπρου από τον Αρχιεπίσκοπο Κύπρου Χρυσόστομο. Στις 14 Ιουνίου 1990 εξελέγη Μητροπολίτης Άκκρας και το 1991 ανέλαβε παράλληλα τα καθήκοντα του Πατριαρχικού Επιτρόπου στη Μητρόπολη Ειρηνουπόλεως. Στις 28 Νοεμβρίου 1994 η Μητρόπολη Άκκρας μετονομάστηκε σε Μητρόπολη Καμερούν. Στις 21 Φεβρουαρίου 1997 εξελέγη Πατριάρχης και Πάπας Αλεξανδρείας και πάσης Αφρικής.
Εργάστηκε για τη διάδοση του Ευαγγελικού μηνύματος στην Αφρικανική ήπειρο. Ασχολήθηκε ιδιαίτερα με την διοικητική αναδιοργάνωση της Εκκλησίας των Αλεξανδρέων, συνέταξε την «Πατριαρχική Διάταξη της 16ης Σεπτεμβρίου 2002» περί του τρόπου εκλογής του Πατριάρχου από την Ιερά Σύνοδο αποκλειστικώς. Ξεκίνησε τις ανακαινιστικές εργασίες του Πατριαρχικού Μεγάρου, της Μονής του Οσίου Σάββα Αλεξανδρείας, της Πατριαρχικής Επιτροπείας Καΐρου και της Μονής του Αγίου Γεωργίου Παλαιού Καΐρου. Ίδρυσε τις Επισκοπές Νιγηρίας, Μαδαγασκάρης, Γκάνας, Μπουκόμπας και Ζάμπιας. Το 1998, ένα χρόνο μετά την εκλογή του, απεκατέστησε συνοδικώς την κανονική τάξη περί του προσώπου του Αγίου Νεκταρίου, Μητροπολίτου Πενταπόλεως.
Σκοτώθηκε στις 11 Σεπτεμβρίου 2004 σε αεροπορικό δυστύχημα από πτώση ελικοπτέρου «Σινούκ» του Ελληνικού Στρατού στα νερά του Αιγαίου, πλησιάζοντας στο Άγιον Όρος που επρόκειτο να επισκεφθεί μαζί με άλλα 16 άτομα.
Πηγές
Κατηγορία:Κύπριοι ιεράρχες Κατηγορία:Πατριάρχες Αλεξανδρείας και πάσης Αφρικής
Επαρχίες του Εσουατίνι
thumb|right|250px|Οι τέσσερις συνοικίες της Σουαζιλάνδης αριθμημένες
Το Βασίλειο της Σουαζιλάνδης διαιρείται σε 4 συνοικίες (αγγλικά: districts, ενικός district, σισουάτι: Tifundza):
Πίνακας
Αυτές οι συνοικίες υποδιαιρούνται σε 55 tinkhundla. Αυτά με τη σειρά τους υποδιαιρούνται σε 360 umphakatsi.
Δείτε επίσης
Κατηγορία:Γεωγραφία της Σουαζιλάνδης
Ντράμεν
thumb|250px|Το Ντράμεν Το Ντράμεν (νορβηγικά: Drammen) είναι πόλη και δήμος της περιφέρειας Βίκεν της Νορβηγίας. Το λιμάνι και η πόλη του Ντράμεν βρίσκεται σε κεντρική θέση του ανατολικού και πιο πυκνοκατοικημένου τμήματος της Νορβηγίας. Ο δήμος του Ντράμεν περιλαμβάνει επίσης μικρότερες πόλεις και χωριά όπως τα Κόνερουντ, Σβέλβικ, Μιένταλεν και Σκόγκερ.
Θέση
Το Ντράμεν βρίσκεται δυτικά του Οσλοφιορδ, περίπου 44 χλμ. νοτιοδυτικά του Όσλο. Υπάρχουν περισσότεροι από 68.000 κάτοικοι στο δήμο, αλλά η πόλη είναι η τοπική πρωτεύουσα μιας περιοχής με περισσότερους από 150.000 κατοίκους. Το Ντράμεν και οι γύρω κοινότητες αναπτύσσονται περισσότερο από ποτέ. Η πόλη χρησιμοποιεί τον ποτάμιο και εσωτερικό υδάτινο δρόμο του Ντράμενσφιορδ, τόσο για αναψυχή, δραστηριότητες και στέγαση. Καμία πόλη στη χώρα δεν έχει λάβει περισσότερα βραβεία για την περιβαλλοντική και αστική ανάπτυξη: 6 εθνικά και 2 διεθνή βραβεία από το 2003.
Όνομα και θυρεός
Η Αρχαία Νορδική μορφή του ονόματος της πόλης ήταν Ντραφν και αυτό ήταν αρχικά το όνομα του εσωτερικού τμήματος του Ντράμενσφιορδ. Το φιόρδ, ωστόσο, πιθανώς πήρε το όνομά του από τον ποταμό Ντραμενσέλβα (Noδική Ντροφν) και αυτό προέρχεται και πάλι από το dr'fn f 'κύμα'. Ο θυρεός είναι από τη σύγχρονη εποχή. Υιοθετήθηκε στις 17 Νοεμβρίου 1960. Η ασπίδα είναι μπλε με ένα γκρι / ασημί κίονα πάνω σε ένα θεμέλιο βράχων. Ένα κλειδί και ένα ξίφος των Βίκινγκ διασταυρώνονται στο κέντρο σχηματίζοντας ένα x. Βασίζεται στην παλιά σφραγίδα που χρονολογείται από το 1723 του Μπράγκερνες, ενός από τα κεντρικά μέρη του Ντράμεν. Το ρητό του Μπράγκερνες (στα Λατινικά) ήταν In Fide Et Justitia Fortitudo (στην πίστη και στη δικαιοσύνη η ισχύς) και τα στοιχεία στη σφραγίδα αναφέρονται σε αυτό: κλειδί = πίστη, ξίφος = δικαιοσύνη, κίονας στους βράχους = δύναμη.
Διοίκηση
Ο Δήμος του Ντράμεν ιδρύθηκε την 1η Ιανουαρίου 1838. Ο αγροτικός δήμος του Σκόγκερ συγχωνεύθηκε με το δήμο του Ντράμεν την 1η Ιανουαρίου 1964 και μεταφέρθηκε ταυτόχρονα από την περιφέρεια Βέστφολντ σε εκείνη του Μπούσκερουντ (Η σημερινή περιφέρεια Βίκεν προέκυψε την 1η Ιανουαρίου 2020 από τη συνένωση της Μπούσκερουντ με δύο άλλες. Η ίδια η πόλη έχει 66.000 κατοίκους και είναι η ένατη μεγαλύτερη της Νορβηγίας.
Συνοικίες
Το Ντράμεν χωρίζεται επί του παρόντος σε οκτώ συνοικίες.
Ιστορία
Τα πετρόγλυφα στο Οσκολεν και στο Αουσταντ είναι ηλικίας 6000 έως 7000 ετών και αποτελούν τα πρώτα ίχνη ανθρώπινης δραστηριότητας στην περιοχή. Το μεγαλύτερο από αυτά στο Οσκολεν απεικονίζει μια άλκη.
Το Ντράμεν αποτελείτο αρχικά από τρία μικρά λιμάνια: το Μπράγκερνες (στη βόρεια πλευρά του ποταμού Ντραμενσέλβα) και Στρέμσε και Tάνγκεν (και τα δύο στη νότια πλευρά του ποταμού). Για εμπορικούς λόγους τα μικρά λιμάνια υπάγονταν σε πόλεις-αγορές. Παρά τη γεωγραφική εγγύτητά τους το Μπράγκερνες υπαγόταν στη Χριστιανία και το Στρέμσε στο Τένσμπεργκ. Για το λόγο αυτό ήταν σχεδόν αδύνατη η συνεργασία μεταξύ των παρακείμενων λιμανιών.
Το 1662 προτάθηκε η συγχώνευση του Στρέμσε με το Μπράγκερνες για να σχηματίσουν μια πόλη-αγορά με το όνομα Φρέντερικστρεμ, αλλά η πρόταση απορρίφθηκε από το Φρειδερίκο Γ΄ της Δανίας. Το Μπράγκερνες απέκτησε περιορισμένα δικαιώματα πόλης-αγοράς το 1715 και συγχωνεύτηκε με το Στρέμσε για να αποκτήσουν καθεστώς ενιαίας πόλη στις 19 Ιουνίου 1811.
Η γεωγραφική θέση της πόλης ευνοούσε τη ναυσιπλοία, τη ναυπηγική, την ποτάμια μεταφορά κορμών και το εμπόριο ξυλείας. Κατά τη διάρκεια του 19ου αιώνα αναπτύχθηκαν βιομηχανίες χαρτιού και χαρτοπολτού. Μεγάλα τμήματα της πόλης καταστράφηκαν από τη μεγάλη πυρκαγιά της 12-13 Ιουλίου 1866, που οδήγησε στην ανοικοδόμηση του κέντρου της, συμπεριλαμβανομένης της χαρακτηριστικής πλατείας της και της εκκλησίας του Μπράγκερνες. Η Γραμμή Ντράμεν (Drammenbanen) λειτούργησε το 1872 συνδέοντας σιδηροδρομικά την πόλη με το Όσλο.
Το 1909 το Ντράμεν απέκτησε το πρώτο σύστημα τρόλεϊ στη Σκανδιναβία. Οι γραμμές λειτουργούσαν μέχρι το 1967. Για πολλά χρόνια το κέντρο της πόλης υπέφερε από έντονη κυκλοφορία. Μετά την κατασκευή το 1970 της Γέφυρας Ντράμεν με δύο λωρίδες στην Ευρωπαϊκή Οδό E18 (επεκτάθηκε σε τέσσερις λωρίδες το 2006) και της ομώνυμης σήραγγας (Bragernestunnelen) το 1999 η πρόσθετη κυκλοφορία εξετράπη μακριά από το κέντρο της πόλης.
Τα τελευταία χρόνια στο κέντρο της πόλης έχουν γίνει νέες κατοικίες, εμπορικές εγκαταστάσεις, εστιατόρια, καφετέριες και μπαρ, καθώς και ένα δημόσιο μονοπάτι κατά μήκος του ποταμού Ντραμενσέλβα. .
Το 2011 το Ντράμεν εόρτασε την 200ή επέτειό του με πολλές εκδηλώσεις σε όλη την πόλη. . Το σύστημα τηλεθέρμανσης του Ντράμεν αναβαθμίστηκε με αντλίες θερμότητας από νερά του τοπικού φιόρδ, για να ανταποκριθεί στην αύξηση του πληθυσμού της πόλης.
Γεωγραφία
Την 1η Ιανουαρίου 2007 ο πληθυσμός της αστικής περιοχής του Ντράμεν ήταν 93.006. Το Ντράμεν είναι η έκτη μεγαλύτερη αστική περιοχή της Νορβηγίας και καταλαμβάνει έδαφος σε πέντε δήμους: Ντράμεν (με περίπου 61% του πληθυσμού), Νέντρε Εικερ (23%), Εβρε Εικερ (8%), Λίερ (5%) και Ρέικεν ( 3%).
Η περιοχή Εβρε Σουντ, που βρίσκεται κατά μήκος του Ντραμενσέλβα, θα διευθετηθεί από το δήμο προκειμένου να αποκατασταθεί ο χαρακτήρας της. Τα κτίρια εκεί είναι από το 18ο και το 19ο αιώνα, και συμβάλλουν, όπως και το ποτάμι και το ζυθοποιείο, στην ιδιαίτερη ταυτότητα της πόλης. Το 2008 το Ντράμεν κέρδισε το βραβείο καλύτερη αστικής ανάπτυξης στην Ευρώπη.
Kλίμα
Μέσες τιμές στο Ντράμεν-Μπέρσκογκ 2010–2019
Ζυθοποιία Αας
Η Ζυθοποιία Αας είναι το παλαιότερο ζυθοποιείο που σώζεται στη Νορβηγία και έχει κερδίσει την αναγνώριση τόσο για την μπύρα όσο και για το καλά διατηρημένο κτίριό του. Ιδρύθηκε το 1834 και τα βασικά προϊόντα της ζυθοποιίας είναι αναψυκτικά, μπύρα και άκουαβιτ.
NGC 6302
Το NGC 6302, γνωστό και ως «Νεφέλωμα Ζωύφιο» (Bug Nebula) ή και «Νεφέλωμα Πεταλούδα» (Butterfly Nebula, αλλά αυτή η προσωνυμία δίνεται και στα NGC 2346 και M2-9, οπότε δημιουργεί σύγχυση), είναι ένα διπολικό πλανητικό νεφέλωμα στον αστερισμό Σκορπίο. Η απόστασή του από τη Γη εκτιμάται σε 2.900 ως 3.900 έτη φωτός.
Ντράμεν
Μουσείο του Ντράμεν
Το Μουσείο Τέχνης και Πολιτιστικής Ιστορίας Ντράμεν περιλαμβάνει το Μάριενλυστ, ένα αρχοντικό του 1770, μουσειακό κτίριο από το 1930 με τη διοίκηση του μουσείου, μόνιμες εκθέσεις και συλλογές και το περίπτερο Λύχε από το 1990 με την πινακοθήκη, προσωρινές εκθέσεις και το καφέ του μουσείου, την αυλή Χάλινγκ, με 5 παλιά κτίρια, τα παλαιότερα από το 1760. Το μουσείο περιλαμβάνει επίσης τα δύο μεγαλύτερα διατηρημένα αγροκτήματα στο Ντράμεν, το Αρχοντικό Γκούλσκογκεν και το αγρόκτημα Aουσταντ.
NGC 6302
Η δομή του νεφελώματος είναι μία από τις πλέον πολυσύνθετες που έχουν παρατηρηθεί σε πλανητικό νεφέλωμα. Το φάσμα του NGC 6302 φανερώνει ότι ο κεντρικός αστέρας του είναι ένας από τους θερμότερους στον Γαλαξία μας, με επιφανειακή θερμοκρασία μεγαλύτερη των 250 χιλιάδων βαθμών C.
Ντράμεν
Σπιράλ του Ντράμεν
Το Drammen Spiral είναι μια οδική σήραγγα που επιτρέπει την πρόσβαση στην Κορυφή Σκάνσεν, 180 μ. πάνω από την πόλη. Ανοίχτηκε το 1961 στη θέση ενός πρώην λατομείου.
NGC 6302
Ο κεντρικός αστέρας, ένας λευκός νάνος, ανακαλύφθηκε σχετικώς πρόσφατα, με χρήση της αναβαθμισμένης Wide Field Camera 3 του Διαστημικού Τηλεσκοπίου Χαμπλ. Ο αστέρας έχει σήμερα μάζα περίπου ίση με το 64% της ηλιακής. Περιβάλλεται από έναν ιδιαιτέρως πυκνό δίσκο αερίου και σκόνης πάνω από τον ισημερινό του. Αυτός ο πυκνός δίσκος πιστεύεται ότι προκάλεσε τις εκροές σε μορφή διπολικής δομής, παρόμοιας με κλεψύδρα. Η διπολική δομή εμφανίζει πολλά ενδιαφέροντα χαρακτηριστικά των πλανητικών νεφελωμάτων, όπως τείχη ιονισμού, κόμβοι και απότομες άκρες των λοβών.
Ντράμεν
Ντραμενσμπάντετ
Το Drammensbadet είναι μια δημόσια κολυμβητική και εκπαιδευτική εγκατάσταση, που βρίσκεται στο Μάριενλυστ. Ήταν μια από τις μεγαλύτερες της Νορβηγίας όταν άνοιξε την 1η Σεπτεμβρίου 2008. Έχει πέντε εσωτερικές και τέσσερις εξωτερικές πισίνες.
NGC 6302
Ιστορία παρατηρήσεων
thumb|Η θέση του NGC 6302 στον ουρανό Καθώς περιλαμβάνεται στον Νέο γενικό κατάλογο (NGC), το νεφέλωμα αυτό ήταν ήδη γνωστό το 1888, ίσως αρκετά νωρίτερα. Η παλαιότερη γνωστή μελέτη του NGC 6302 έγινε από τον Έντουαρντ Έμερσον Μπάρναρντ το 1907, με σχεδίαση και περιγραφή του.
Ντράμεν
Μπράγκερνες Τοργκ (πλατεία της πόλης)
Το Μπράγκερνες Τοργκ είναι η μεγαλύτερη πλατεία της Νορβηγίας και μια από τις μεγαλύτερες στις Βόρειες Χώρες.
NGC 6302
Ιστορία παρατηρήσεων
Από τότε έχει γίνει αντικείμενο πολλών μελετών, καθώς έχει πολλά ενδιαφέροντα χαρακτηριστικά. Το ενδιαφέρον τελευταία έχει μετατοπισθεί από τον τρόπο διεγέρσεως των ατόμων στο νεφέλωμα (από κρουστικό κύμα ή από φωτοϊονισμό) στις ιδιότητες της μεγάλης συνιστώσας σκόνης.
Χαρακτηριστικά
Το NGC 6302 έχει περίπλοκη δομή, που μπορεί να προσεγγισθεί με ένα σχήμα με δύο κύριους λοβούς και ίσως ένα δεύτερο ζεύγος λοβών, οι οποίοι ίσως ανήκουν σε μία προγενέστερη φάση απώλειας μάζας του κεντρικού αστέρα. Μία σκοτεινή λωρίδα διατρέχει το μέσο του νεφελώματος, αποκρύπτοντας τον κεντρικό αστέρα σε όλα τα μήκη κύματος ακτινοβολίας. Ο άξονας του διπόλου σχηματίζει γωνία 12,8° με την κάθετο στην ευθεία παρατηρήσεως.
Ο μεγαλύτερος λοβός του νεφελώματος είναι ο βορειοδυτικός, ο οποίος εκτείνεται σε απόσταση έως 3΄ από τον κεντρικό αστέρα και εκτιμάται ότι έχει σχηματιστεί από ένα εκρηκτικό γεγονός πριν από περίπου 1.900 έτη. Διαθέτει ένα κυκλικό τμήμα, του οποίου τα όρια ακολουθούν με ακρίβεια τη σχέση: η ταχύτητα της εκροής είναι ανάλογη της αποστάσεως από το κέντρο. Σε γωνιακή απόσταση 1,71 λεπτού της μοίρας από τον κεντρικό αστέρα, η ταχύτητα εκροής του λοβού αυτού έχει υπολογισθεί σε 263 χιλιόμετρα ανά δευτερόλεπτο (km/sec), ενώ στην ακραία περιφέρειά του υπερβαίνει τα 600 km/sec. Στο δυτικό άκρο του λοβού διακρίνονται ίχνη μιας συγκρούσεως με προϋπάρχοντα σφαιρίδια αερίου, η οποία τροποποίησε την εκροή στην περιοχή αυτή.
Η χημεία της σκόνης
Η έντονη σκοτεινή λωρίδα που περιζώνει την κεντρική περιοχή του νεφελώματος έχει αποδειχθεί ότι διαθέτει μια ασυνήθιστη χημεία, με ισχυρές ενδείξεις για πολλά διαφορετικά κρυσταλλικά πυριτικά ορυκτά (π.χ. χαλαζία), και κρυσταλλικό πάγο νερού, ενώ άλλα φασματικά χαρακτηριστικά έχουν ερμηνευθεί ως η πρώτη εξωηλιακή ανίχνευση ανθρακικών αλάτων. Η τελευταία ερμηνεία συζητείται ακόμα, εξαιτίας των δυσκολιών στον σχηματισμό ανθρακικών αλάτων σε μη υδατικό περιβάλλον.
Εξωτερικοί σύνδεσμοι
Κατηγορία:Πλανητικά νεφελώματα Κατηγορία:Σκορπιός (αστερισμός) 6302 069b
Κάστος (δουξ)
Ο Κάστος, υπηρέτησε στα Θρακικά σύνορα της αυτοκρατορίας και πήρε μέρος στους Αβαρικούς πολέμους του 584-586 υπό τις διαταγές του Κομεντιόλου. Σε κάποια μάχη με τους Άβαρους στον Αίμο ο Κάστος διοικούσε στράτευμα 2000 περίπου στρατιωτών, τμήμα της στρατιάς του Κομεντιόλου. Οι Άβαροι νίκησαν και ο Κάστος αιχμαλωτίστηκε, έπειτα αναφέρεται ότι δόθηκε ένα σεβαστό ποσό λύτρα για να απελευθερωθεί.
Τα ίχνη του χάνονται έως το 592 που διορίζεται δουξ της Ρώμης, μια ευκαιρία για τον αυτοκράτορα Μαυρίκο να τον απομακρύνει από την Κωνσταντινούπολη. Ο Κάστος αναφέρεται συχνά στην αλληλογραφία του Πάπα Μέγα Γρηγορίου που ήταν πάπας αλλά κι έπαρχος της Ρώμης, (Praefectus Urbi), την περίοδο της θητείας του, και η εξουσία του Κάστου ήταν κυρίως στρατιωτική.
Στήβεν Σόντερς
Ο Στήβεν Σόντερς ή Στίβεν Σόντερς    (αγγλικά: Stephen Saunders, 26 Ιουλίου 1947 - 8 Ιουνίου 2000) ήταν Άγγλος στρατιωτικός και διπλωμάτης, θύμα τρομοκρατικής επίθεσης στην Αθήνα.
Στις 8 Ιουνίου 2000 στο Ψυχικό δύο μέλη της τρομοκρατικής οργάνωσης 17 Νοέμβρη, πάνω σε μια μοτοσικλέτα, πλησίασαν το αυτοκίνητο του Σόντερς και τον πυροβόλησαν τέσσερις φορές πλήττοντας την κοιλιακή χώρα. Μεταφέρθηκε στο νοσοκομείο Ερυθρός Σταυρός όπου χειρουργήθηκε χωρίς να καταφέρει να επιβιώσει.
Υπήρξε το τελευταίο θύμα μέχρι την εξάρθρωση της οργάνωσης το 2002. Η οργάνωση ανέλαβε την ευθύνη της επίθεσης, τονίζοντας ότι προχώρησε στο χτύπημα λόγω του ρόλου του Βρετανού στρατιωτικού στο Κόσοβο, καθώς και λόγω της αγγλικής πολιτικής κατά την επέμβαση του ΝΑΤΟ στη Γιουγκοσλαβία το 1999.
Το σχολείο της "Αγίας Αικατερίνης" της βρετανικής πρεσβείας στην Ελλάδα, απονέμει βραβείο αριστείας σε μαθητές του σχολείου προς τιμήν του διπλωμάτη με την ονομασία "Stephen Saunders Award for Good Citizenship".
Δείτε επίσης
Κατηγορία:Βρετανοί στρατιωτικοί Κατηγορία:Βρετανοί διπλωμάτες Κατηγορία:Ελληνοβρετανικές σχέσεις Κατηγορία:Βρετανοί θύματα τρομοκρατικών ενεργειών Κατηγορία:Θύματα της Ε.Ο. 17Ν
MathWorld
Το MathWorld (online) είναι μια εργασία με αναφορά στα μαθηματικά, που δημιουργήθηκε και γράφτηκε σε μεγάλο βαθμό από τον Eric W. Weisstein. Είναι υπό την αιγίδα και την άδεια της εταιρείας Wolfram Research, Inc (WRI) και χρηματοδοτείται εν μέρει από το Εθνικό Ίδρυμα Επιστημών και την Εθνική Επιστημονική Ψηφιακή Βιβλιοθήκη των Ηνωμένων Πολιτειών, με επιχορήγηση για το Πανεπιστήμιο του Ιλλινόις στο Urbana-Champaign.
Θολοποτάμι Χίου
Ιστορία
Η ίδρυση του χωριού χρονολογείται από τον 12ο αιώνα. Η ονομασία του προήλθε από μία καθίζηση η οποία έλαβε χώρα στην περιοχή Ράγα και είχε ως αποτέλεσμα να αναβλύσει νερό, το οποίο έρρεε για μεγάλο χρονικό διάστημα. Σύμφωνα με την τοπική παράδοση, η πρώτη ονομασία του χωριού ήταν Μάνη, καθώς ο πρώτος κάτοικός του είχε καταγωγή από την ομώνυμη περιοχή της Πελοποννήσου. Σύμφωνα με εκτιμήσεις των Ζαν ντε Τεβενό (1655) και Βιτσέντζο Κορονέλι (1696) στο β΄ μισό του 17ου αιώνα το Θολοποτάμι διέθετε 150-300 κατοίκους. Κατά τη σφαγή της Χίου από τους Τούρκους το 1822, υποστηρίζεται πως οι περισσότεροι κάτοικοι του χωριού εξοντώθηκαν, ενώ στις αρχές του 1828 εγκαταστάθηκαν προσωρινά στο Θολοποτάμι ελληνικές δυνάμεις στο πλαίσιο της εκστρατείας της Χίου υπό τον Κάρολο Φαβιέρο. Τον οικισμό επισκέφθηκε το 1888 ο Γάλλος περιηγητής Γκαστόν Ντεσάν.
MathWorld
Ιστορία
Ο Eric W. Weisstein, ο δημιουργός του ιστοτόπου, ήταν ένας φοιτητής της φυσικής και της αστρονομίας, ο οποίος είχε τη συνήθεια να γράφει σημειώσεις σχετικά με τις σπουδές του στα μαθηματικά. Το 1995 έβαλε τις σημειώσεις του στο διαδίκτυο και το ονόμασε Ο Θησαυρός των Μαθηματικών του Έρικ. Περιείχε εκατοντάδες σελίδες/λήμματα, που καλύπτουν ένα ευρύ φάσμα θεμάτων των μαθηματικών. Η περιοχή έγινε δημοφιλής ως ένας εκτεταμένος μοναδικός πόρος για τα μαθηματικά στο διαδίκτυο. Στη συνέχεια, βελτίωνε συνεχώς τις σημειώσεις του και τις αποδεκτές διορθώσεις και σχόλια από τους αναγνώστες του. Το 1998, έκανε μια σύμβαση με την CRC Press και τα περιεχόμενα της ιστοσελίδας έχουν δημοσιευθεί σε έντυπη μορφή και CD-ROM της, με τον τίτλο «CRC Συνοπτική Εγκυκλοπαίδεια των Μαθηματικών». Η ελεύθερη σε απευθείας σύνδεση έκδοση έγινε μόνο εν μέρει προσιτή στο κοινό. Το 1999 πήγε να εργαστεί για την Wolfram Research, Inc (WRI) και Ο Θησαυρός των Μαθηματικών του Έρικ μετονομάστηκε από την WRI σε MathWorld στο http://mathworld.wolfram.com όπου και φιλοξενείται στην ιστοσελίδα της εταιρείας χωρίς περιορισμούς πρόσβασης.
Θολοποτάμι Χίου
Το Θολοποτάμι στον πολιτισμό
Η πολυβραβευμένη κινηματογραφική ταινία του Χιώτη σκηνοθέτη Δήμου Αβδελιώδη με τίτλο «Η εαρινή σύναξις των αγροφυλάκων» έχει ως θέμα την (κατά εποχές του έτους) αποτυχία 4 αγροφυλάκων που διορίζονται στη θέση του αγροφύλακα με έδρα το Θολοποτάμι.
MathWorld
Αγωγή από την CRC Press
Το 2000, η CRC Press μήνυσε την WRI, τον πρόεδρο της WRI (Stephen Wolfram), και τον συγγραφέα Eric W. Weisstein, για παραβίαση της σύμβασης: διότι το περιεχόμενο της MathWorld είχε παραμείνει μόνο σε αυτή τη μορφή και η ιστοσελίδα κατεβάστηκε με διαταγή του δικαστηρίου. Η υπόθεση αργότερα διευθετήθηκε εκτός δικαστηρίου, με την WRI να πληρώνει ένα ποσό το οποίο δεν γνωστοποιήθηκε στον τύπο, και να υποχρεώνεται να τηρήσει κάποιες διάταξεις. Ανάμεσα σε αυτές τις διατάξεις είναι η συμπερίληψη των δικαιωμάτων πνευματικής ιδιοκτησίας της CRC Press στο κάτω μέρος της ιστοσελίδας όσο και στην όποια έντυπη μορφή ή βιβλίο της MathWorld. Έτσι, ο ιστότοπος έγινε και πάλι διαθέσιμος με ελεύθερη πρόσβαση για το κοινό.
Θολοποτάμι Χίου
Εξωτερικοί σύνδεσμοι
Κατηγορία:Χωριά του νομού Χίου
MathWorld
Αγωγή από την CRC Press
Η υπόθεση δημιούργησε ένα κύμα πρωτοσέλιδων στους σχετικούς εκδοτικούς κύκλους με την απευθείας σύνδεση (online). Το πρόγραμμα PlanetMath είχε ως αποτέλεσμα το έργο της MathWorld να γίνει μη διαθέσιμο.
Εξωτερικοί σύνδεσμοι
Κατηγορία:Μαθηματικοί ιστότοποι Κατηγορία:Εγκυκλοπαίδειες Κατηγορία:Εκπαίδευση Κατηγορία:Εκπαιδευτικές ιστοσελίδες
Lynyrd Skynyrd 1991
Lynyrd Skynyrd 1991 είναι ο τίτλος του έκτου στούντιο δίσκου του αμερικανικού ροκ συγκροτήματος Lynyrd Skynyrd, ο οποίος κυκλοφόρησε στις 11 Ιουνίου του 1991 μέσω της δισκογραφικής εταιρείας "Atlantic".
Το άλμπουμ ήταν το πρώτο του επανενωμένου συγκροτήματος, το οποίο αναδημιουργήθηκε μετά την επιτυχία της επετειακής περιοδείας του 1987. Επίσης, υπήρξε το πρώτο για τον τραγουδιστή Τζόνι Βαν Ζαντ και τον κιθαρίστα Ράνταλ Χολ, αλλά και το τελευταίο του ντράμερ Άρτιμους Πάιλ.
Το άλμπουμ έφθασε μόλις ως το # 64 του Billboard στις Ηνωμένες Πολιτείες και μπήκε στο Top-40 στους καταλόγους επιτυχιών του Καναδά.
Τα μέλη του συγκροτήματος
Το Lynyrd Skynyrd 1991 ηχογραφήθηκε από τους εξής μουσικούς:
Πηγές
Κατηγορία:Δισκογραφία των Lynyrd Skynyrd Κατηγορία:Άλμπουμ του 1991
Εύδοξος ο Κυζικηνός
Ο Εύδοξος από την Κύζικο (άκμασε π. 130 π.Χ.) ήταν Έλληνας θαλασσοπόρος, που εξερεύνησε την Αραβική Θάλασσα για τον Πτολεμαίο Η΄, βασιλιά της Ελληνιστικής Πτολεμαϊκής δυναστείας στην Αίγυπτο.
Ταξίδια στην Ινδία
μικρογραφία|318x318εσ|Η [[Δρόμος του Μεταξιού|οδός του μεταξιού εκτείνεται από τη νότια Ευρώπη μέσω της Αιγύπτου, της Σομαλίας, της Αραβίας, της Περσίας, της Ινδίας και της Ιάβας μέχρι να φτάσει στην Κίνα. Με κόκκινο η χερσαία οδός και με μπλε η θαλάσσια.]] Σύμφωνα με τον Ποσειδώνιο, που αναφέρεται αργότερα στη Γεωγραφία του Στράβωνα, το σύστημα ανέμων των μουσώνων του Ινδικού Ωκεανού οδήγησε για πρώτη φορά τον Εύδοξο τον Κυζικηνό το 118 ή το 116 π.Χ. Ο Ποσειδώνιος είπε ότι ένας ναυτικός από την Ινδία, που ναυάγησε στην Ερυθρά Θάλασσα, διασώθηκε και μεταφέρθηκε στον Πτολεμαίο Η΄ στην Αλεξάνδρεια. Ο ανώνυμος Ινδός προσφέρθηκε να καθοδηγήσει Έλληνες ναυσιπλόους στην Ινδία. Ο Πτολεμαίος διόρισε τον Εύδοξο από την Κύζικο, ο οποίος έκανε δύο ταξίδια από την Αίγυπτο στην Ινδία. Το πρώτο, το 118 π.Χ., καθοδηγείται από τον Ινδό ναυτικό. Αφού ο Εύδοξος επέστρεψε με ένα φορτίο αρωματικών καρπών και πολύτιμων λίθων, πραγματοποιήθηκε ένα δεύτερο ταξίδι το 116 π.Χ. Ο Εύδοξος πλοήγησε στο δεύτερο ταξίδι, πλέοντας χωρίς οδηγό.
Ο Στράβων, του οποίου η Γεωγραφία είναι η κύρια πηγή της ιστορίας που επιβίωσε, ήταν σκεπτικός για την αλήθεια της. Η σύγχρονη έρευνα τείνει να τη θεωρεί σχετικά αξιόπιστη. Κατά τη διάρκεια του 2ου αι. π.Χ. ελληνικά και ινδικά πλοία συναντιόταν για εμπόριο σε αραβικά λιμάνια, όπως το Άντεν (που ονομάζεται Ευδαίμων δηλ. Εύφορο από τους Έλληνες). Οι προσπάθειες να ταξιδέψουν πέρα από το Άντεν ήταν σπάνιες, αποθαρρύνοντο και περιλάμβαναν ένα μακρύ και επίπονο ταξίδι κατά μήκος της ακτής. Οι πλοηγοί γνώριζαν από καιρό τους ανέμους των μουσώνων. Τα ινδικά πλοία τούς χρησιμοποιούσαν για να ταξιδέψουν στην Αραβία, αλλά κανένα ελληνικό πλοίο δεν το είχε κάνει ακόμη. Για τους Έλληνες, το να αποκτήσουν την εμπειρογνωμοσύνη ενός Ινδού πλοηγού, σήμαινε την ευκαιρία να παρακάμψουν τα αραβικά λιμάνια και να δημιουργήσουν απευθείας εμπορικούς δεσμούς με την Ινδία. Ανεξάρτητα από το αν η ιστορία που είπε ο Ποσειδώνας για τον ναυαγό Ινδό πλοηγό, που δίδαξε τον Εύδοξο για τους ανέμους των μουσώνων είναι αλήθεια, στην πράξη τα ελληνικά πλοία χρησιμοποίησαν σύντομα τους ανέμους των μουσώνων για να ταξιδέψουν στην Ινδία. Μέχρι το 50 π.Χ. σημειώθηκε σημαντική αύξηση του αριθμού ελληνικών και ρωμαϊκών πλοίων, που έπλεαν στην Ερυθρά Θάλασσα για τον Ινδικό Ωκεανό.
Ένας άλλος Έλληνας πλοηγός, ο Ίππαλος, μερικές φορές πιστώνεται ότι εισήγαγε την Ευρώπη στην έννοια της αιολικής διαδρομής (με τους μουσώνες) στην Ινδία. Μερικοί μελετητές συμπεραίνουν, ότι ο Ίππαλος ήταν μέρος των αποστολών του Ευδόξου.
Προσπάθειες περίπλου της Αφρικής
Όταν ο Εύδοξος επέστρεψε από το δεύτερο ταξίδι του στην Ινδία, ο άνεμος τον πήγε νότια του Κόλπου του Άντεν, στην ακτή της Αφρικής, για κάποια απόσταση. Κάπου κατά μήκος της ακτής της Ανατολικής Αφρικής, βρήκε τα ερείπια ενός πλοίου. Λόγω της εμφάνισης του πλοίου και της ιστορίας που τού είπαν οι ιθαγενείς, ο Εύδοξος κατέληξε στο συμπέρασμα ότι το πλοίο ήταν από τον Κάδιξ (το σημερινό Cádiz στην Ισπανία) και αυτό είχε ταξιδέψει νότια, περιπλέοντας την Αφρική. Αυτό τον ενέπνευσε να προσπαθήσει να περιπλεύσει την Αφρική. Οργάνωσε την αποστολή για λογαριασμό του, ξεκίνησε από τον Κάδιξ και άρχισε να πλέει νότια, κατά μήκος των αφρικανικών ακτών. Ωστόσο, οι δυσκολίες ήταν πολύ μεγάλες και αναγκάστηκε να επιστρέψει στην Ευρώπη.
Μετά από αυτή την αποτυχία ξεκίνησε και πάλι να περιπλεύσει την Αφρική. Η τελική μοίρα του είναι άγνωστη. Αν και ορισμένοι, όπως ο Πλίνιος, ισχυρίστηκαν ότι ο Εύδοξος πέτυχε τον στόχο του, το πιο πιθανό συμπέρασμα είναι ότι χάθηκε στο ταξίδι.
Στον λαϊκό πολιτισμό
Ο Εύδοξος (Eudoxos) είναι ο αφηγητής του ιστορικού μυθιστορήματος του L. Sprague de Camp Ο Χρυσός άνεμος.
Peaky Blinders (τηλεοπτική σειρά)
Το Peaky Blinders είναι βρετανική ιστορική αστυνομική δραματική σειρά που δημιουργήθηκε από τον Στίβεν Νάιτ. Τα γεγονότα της σειράς διαδραματίζονται στο Μπέρμιγχαμ στην Αγγλία και ακολουθούν τη δράση της εγκληματικής συμμορίας με το όνομα Peaky Blinders, στον απόηχο του Α΄ Παγκοσμίου Πολέμου. Η φανταστική συμμορία της σειράς είναι ελαφρώς βασισμένη στην αληθινή αστική, νεανική συμμορία με το ίδιο όνομα, η οποία έδρασε στην πόλη από τη δεκαετία του 1880 μέχρι τη δεκαετία του 1910.
Κατά τη διάρκεια των έξι κύκλων προβολής, η σειρά είχε ως πρωταγωνιστές μεγάλο αριθμό ηθοποιών με τους Κίλιαν Μέρφι ως Τόμι Σέλμπι, Έλεν ΜακΚρόρι ως Ελίζαμπεθ «Πόλι» Γκρέι, Πολ Άντερσον ως Άρθουρ Σέλμπι, Σόφι Ραντλ ως Έιντα Σέλπι και Τζο Κόουλ ως Τζον Σέλμπι, οι οποίοι αποτελούν και τα κύρια μέλη της συμμορίας, να ηγούνται του συνολικού καστ. Μερικοί από τους ηθοποιούς που πρωταγωνιστούν αποτελούν οι Σαμ Νιλ, Άναμπελ Γουόλις, Ίντο Γκόλντμπεργκ, Τομ Χάρντι, Σαρλότ Ράιλι, Φιν Κόουλ, Νατάσα Ο'Κιφ, Πάντι Κόνσιντιν, Έιντριεν Μπρόντι, Έινταν Γκίλεν, Άνια Τέιλορ-Τζόι, Σαμ Κλάφλιν, Άμπερ Άντερσον, Τζέιμς Φρέσβιλ και Στίβεν Γκράχαμ.
Η σειρά έκανε πρεμιέρα στις 12 Σεπτεμβρίου 2013 και προβαλλόταν από το BBC Two μέχρι και τον τέταρτο κύκλο της, ενώ ο πέμπτος και ο έκτος κύκλος προβλήθηκαν από το BBC One. Το Netflix, στα πλαίσια της συμφωνίας με την Weinstein Company και την Endemol, απέκτησε τα δικαιώματα προβολής της σειράς στις Ηνωμένες Πολιτείες και στον υπόλοιπο κόσμο. Τον Ιανουάριο του 2021, ανακοινώθηκε πως ο έκτος κύκλος της σειράς θα ήταν και ο τελευταίος και, αντί έβδομου κύκλου, η ιστορία θα ολοκληρωνόταν με μία ταινία μεγάλου μήκους. Το τελευταίο επεισόδιο της σειράς το οποίο και ολοκλήρωσε τον έκτο κύκλο, προβλήθηκε στις 3 Απριλίου 2022.
Η σειρά έλαβε θετικές κριτικές στο σύνολό της, κυρίως για τις χαρισματικές ερμηνείες των πρωταγωνιστών της και τη φωτογραφία της, ενώ κάποιοι επέκριναν τις ιστορικές ανακρίβειες που εμπεριέχει. Επίσης, βρέθηκε υποψήφια για αρκετά βραβεία κερδίζοντας μερικά από αυτά, ανάμεσά τους και τρία βραβεία BAFTA.
Γενική πλοκή
Η σειρά επικεντρώνεται γύρω από μία εγκληματική οικογενειακή συμμορία με Ιρλανδική Καθολική και Ρομά καταγωγή, η οποία διαμένει στο Μπέρμιγχαμ της Αγγλίας. Η ιστορία να ξεκινάει το 1919, αρκετούς μήνες μετά το τέλος του Α' Παγκοσμίου Πολέμου (Νοέμβριο του 1918). Το όνομα της συμμορίας είναι Peaky Blinders και η ιστορία επικεντρώνεται κυρίως στον φιλόδοξο και χαρισματικό αρχηγό της, Τομας «Τόμι» Σέλμπι, ο οποίος είναι αποτελεί τον δεύτερο γιο της οικογένειας.
Στον δεύτερο κύκλο, οι Peaky Blinders επεκτείνουν την εγκληματική δραστηριότητα της οργάνωσής τους σε «Βορρά και Νότο, διατηρώντας ωστόσο την ισχύ τους στην πόλη τους, το Μπέρμιγχαμ». Η ιστορία του δεύτερου κύκλου αρχίζει το 1921 και κλιμακώνεται στις ιπποδρομίες του Έπσομ στις 31 Μαΐου 1922, την ημέρα του Ντέρμπι, οπότε και ολοκληρώνεται ο κύκλος.
Τα γεγονότα του τρίτου κύκλου διαδραματίζονται το 1924, όταν ο Τόμι και η οικογένειά του βυθίζονται σε έναν ακόμη πιο επικίνδυνο κόσμο καθώς επεκτείνουν για ακόμη μία φορά τη δραστηριότητά τους, αυτή τη φορά διεθνώς. Στον τρίτο κύκλο εισέρχονται επίσης νέοι χαρακτήρες, όπως του Πατέρα Τζον Χιουζ, ο οποίος εμπλέκεται σε αντικομμουνιστική οργάνωση, του Ρούμπεν Όλιβερ, ενός ζωγράφου τον οποίο προσλαμβάνει η Πόλι για να της φτιάξει το πορτρέτο και τελικά εμπλέκεται ερωτικά μαζί του, της Μεγάλης Δούκισας της Ρωσίας, Τατιάνα Πετρόβνα, και της συζύγου του Άρθουρ, Λίντα Σέλμπι.
Τα γεγονότα του τέταρτου κύκλου ξεκινούν την Παραμονή των Χριστουγέννων του 1925 και ολοκληρώνονται μετά τη γενική απεργία του 1926, με τον Τόμι να χρησιμοποιεί την Τζέσι Ίντεν για πληροφορίες και να εκλέγεται τελικά βουλευτής το 1927.
Τα γεγονότα του έκτου κύκλου ξεκινούν τέσσερα χρόνια αργότερα, στις 5 Δεκεμβρίου 1933, την ημέρα της λήξης της ποτοαπαγόρευσης στις Ηνωμένες Πολιτείες. Επίσης, το Ναζιστικό Κόμμα έχει αποκτήσει δύναμη στη Γερμανία, κάτι το οποίο οδηγεί και στην αύξηση των μελών του κόμματος της Βρετανικής Ένωσης Φασιστών. Ο Τόμι δεν έχει μόνο να αντιμετωπίσει τον Μόσλι, αλλά και συνωμοσίες της Ιρλανδικής Μαφίας, καθώς και τον Αντισυμβατικό IRA.
Παραγωγή
Η σειρά Peaky Blinders δημιουργήθηκε από τον Στίβεν Νάιτ με παραγωγό την Κέιτι Σουίντεν. Η εταιρία Screen Yorkshire παρείχε χρηματοδότηση για την παραγωγή μέσω του Yorkshire Content Fund, διασφαλίζοντας ως μέρος της συμφωνίας πως το μεγαλύτερο μέρος των γυρισμάτων θα λάμβανε χώρα στο Γιορκσάιρ. Κατά τη διάρκεια της παραγωγής δεν προσλήφθηκαν γλωσσολόγοι, με αποτέλεσμα στους πρώτους κύκλους της σειράς οι τσιγγάνοι Ρομά να μιλάνε συχνά σπασπά ρουμανικά, αντί ρομανί όπως θα έπρεπε.
Τα γυρίσματα του πρώτου κύκλου της σειράς έγιναν σε Μπέρμιγχαμ, Μπράντφορντ, Ντάντλεϊ, Ληντς, Λίβερπουλ και Πορτ Σάνλαϊτ. Οι σκηνές σε σιδηροδρόμους γυρίστηκαν μεταξύ Κίθλι και Ντέιμεμς, χρησιμοποιώντας βαγόνια από το Μουσείο Τρένων του Ίνγκροου (ιδιοκτησίας του Vintage Carriages Trust), αλλά και βαγόνια που ανήκαν στον οργανισμό Lancashire and Yorkshire Railway Trust. Αρκετές από τις σκηνές της σειράς γυρίστηκαν στο μουσείο Black Country Living.
Ο Σαμ Νιλ, αν και γεννήθηκε στο Όλστερ, επειδή μεγάλωσε στη Νέα Ζηλανδία ζήτησε τη βοήθεια των Βορειοϊρλανδών ηθοποιών Τζέιμς Νέσμπιτ και Λίαμ Νίσον για να ανακτήσει τη χαμένη του Ιρλανδική προφορά για τον ρόλο του Ταγματάρχη Κάμπελ. Εν τέλη, χρειάστηκε να ελαφρύνει την προφορά καθώς η σειρά προοριζόταν και για την αγορά των Ηνωμένων Πολιτειών. Ο δεύτερος κύκλος της σειράς έλαβε το πράσινο φως λίγο μετά την προβολή του πρώτου και μεταδόθηκε από τον Οκτώβριο μέχρι τον Νοέμβριο του 2014. Στις 11 Ιανουαρίου 2014 διεξήχθησαν ακροάσεις στην περιοχή Ντίγκμπεθ του Μπέρμιγχαμ (κοντά σε σημείο όπου υπήρχαν σκηνικά της σειράς), όπου αναζητούνταν νεαροί έφηβοι άντρες λευκής ή μεικτής φυλής για βοηθητικούς ρόλους στη σειρά. Η ανταπόκριση ήταν τέτοια που σχηματίστηκε μεγάλη ουρά αναμονής στο σημείο.
Σύντομα μετά την προβολή του τελευταίου επεισοδίου του δεύτερου κύκλου, ανακοινώθηκε μέσω του επίσημου λογαριασμού της σειράς στο Twitter πως η σειρά είχε ανανεωθεί για τρίτο κύκλο επεισοδίων. Στις 5 Οκτωβρίου 2015, επίσης μέσω του επίσημου λογαριασμού στο Twitter, ανακοινώθηκε πως τα γυρίσματα του τρίτου κύκλου είχαν ξεκινήσει. Τα γυρίσματα ολοκληρώθηκαν στις 22 Ιανουαρίου 2016.
Κατά τη διάρκεια προβολής του τρίτου κύκλου, το BBC ανανέωσε τη σειρά για τέταρτο, αλλά και για πέμπτο κύκλο επεισοδίων, με τον κάθε έναν να αποτελείται από έξι επεισόδια. Τα γυρίσματα για τον τέταρτο κύκλο ξεκίνησαν τον Μάρτιο του 2017, ενώ ο κύκλος έκανε πρεμιέρα στις 15 Νοεμβρίου 2017 στο BBC Two. Αν και η εταιρία The Weinstein Company είχε εμπλακεί στο παρελθόν με τη διανομή της σειράς στις Ηνωμένες Πολιτείες, τόσο το όνομά της όσο και το λογότυπό της δεν συμπεριλήφθηκαν στους τίτλους τέλους του τέταρτου κύκλου.
Έχοντας ήδη δώσει το πράσινο φως για τον πέμπτο κύκλο στα μέσα του 2016, το BBC επιβεβαίωσε στις 22 Αυγούστου 2018 πως ο πέμπτος κύκλος θα προβαλλόταν από το BBC One κι όχι από το BBC Two, όπου προβλήθηκαν οι τέσσερις προηγούμενοι. Η σειρά έκανε την επίσημη πρεμιέρα του πέμπτου κύκλου της στις 18 Ιουλίου 2019 στο Birmingham Town Hall, ενώ ξεκίνησε να προβάλλεται στο BBC One στις 25 Αυγούστου 2019.
Στις 5 Μαΐου 2018, ο Νάιτ ανέφερε στο Birmingham Press Club: «Σίγουρα θα κάνουμε και έκτο κύκλο». Η παραγωγή του κύκλου ήταν προγραμματισμένη να ξεκινήσει τον Μάρτιο του 2020, αλλά λόγω της πανδημίας του Covid 19 καθυστέρησε. Κατά τη διάρκεια του 2020, άρχισαν να κυκλοφορούν φήμες πως ο κωμικός ηθοποιός Ρόουαν Άτκινσον θα συμμετείχε στον έκτο κύκλο της σειράς και θα ενσάρκωνε τον Αδόλφο Χίτλερ, αλλά οι παραγωγοί διέψευσαν την είδηση λέγοντας πως είναι «εντελώς ψευδής».
Στις 18 Ιανουαρίου 2021, ανακοινώθηκε πως ο έκτος κύκλος, του οποίου και είχαν ξεκινήσει τα γυρίσματα, θα ήταν και ο τελευταίος της σειράς. Ωστόσο, ο Νάιτ αποκάλυψε πως «η ιστορία θα συνεχίσει σε άλλη μορφή». Η Έλεν ΜακΚρόρι, η οποία υποδυόταν την Πόλι Γκρέι στη σειρά, απεβίωσε τον Απρίλιο του 2021 πριν προλάβει να ξεκινήσει τα γυρίσματα του χαρακτήρα της για τον τελευταίο κύκλος της σειράς. Ο έκτος κύκλος έκανε πρεμιέρα στις 27 Φεβρουαρίου 2022.
Μέλλον
Μετά την ανακοίνωση πως ο έκτος κύκλος θα ήταν και ο τελευταίος της σειράς, ο Νάιτ ξεκαθάρισε πως λόγω της μεγάλης διακοπής που είχαν στην παραγωγή το 2020 εξαιτίας της πανδημίας, αποφασίστηκε πως αντί να προχωρήσουν σε έναν έβδομο κύκλο, όπως αρχικά θα γινόταν, να προχωρήσουν με την παραγωγή μίας ταινίας μεγάλου μήκους, την οποία ενδεχομένως να ακολουθήσουν άλλες τηλεοπτικές σειρές σχετιζόμενες με το πρότζεκτ.
Προβολή και κυκλοφορία
Στις 24 Σεπτεμβρίου 2014, ανακοινώθηκε πως το Netflix απέκτησε τα αποκλειστικά δικαιώματα διανομής της σειράς σε Ηνωμένες Πολιτείες απο την Weinstein Company και την Endemol. Ολόκληρος ο πρώτος κύκλος έγινε διαθέσιμος στην πλατφόρμα στις 30 Σεπτεμβρίου 2014, ενώ ο δεύτερος κύκλος προστέθηκε τον Νοέμβριο της ίδιας χρονιάς. Ο τρίτος κύκλος έγινε διαθέσιμος στις 31 Μαΐου 2016. Ωστόσο, λόγω περιορισμών στην αδειοδότηση των τραγουδιών, το μεγαλύτερο μέρος του αυθεντικού soundtrack της σειράς δεν είναι διαθέσιμο στην εκδοχή που διανεμήθηκε από το Netflix. Ο τέταρτος κύκλος έγινε διαθέσιμος στην πλατφόρμα του Netflix στις 21 Δεκεμβρίου 2017.
Κριτικές
Στη σελίδα συλλογής κριτικών Rotten Tomatoes, η σειρά Peaky Blinders συγκεντρώνει ποσοστό αποδοχής και για τους έξι κύκλους συνολικά 94%, ενώ στη σελίδα Metacritic 77% βασισμένο σε 16 κριτικές, με την ένδειξη «γενικά θετικές κριτικές». Ο έκτος και τελευταίος κύκλος της σειράς έλαβε γενική αποδοχή, με το ποσοστό αποδοχής στη σελίδα Rotten Tomatoes να ανέρχεται στο απόλυτο 100% με μέσο όρο 7,8/10, βασισμένα σε 26 κριτικές. Στο τμήμα ομοφωνίας αναφέρεται: «Ο έκτος κύκλος της σειράς Peaky Blinders πραγματεύεται με κομψό τρόπο τον πρόωρο θάνατο μίας εκ των πρωταγωνιστριών της, της Έλεν ΜακΚρόρι, ενώ θέτει το σκηνικό για την κατάλληλη κορύφωση αυτού του έπους αγαπημένων απατεώνων». Στη σελίδα Metacritic, ο έκτος κύκλος συγκέντρωσε 85/10 βασισμένο σε 11 κριτικές, με την ένδειξη «καθολική αποδοχή».
Ο Ντέιβιντ Ρένσο από την εφημερίδα The Guardian συνόψισε τη σειρά ως μία «καθηλωτική, γρήγορη ιστορία γκάνγκστερ από το Μπέρμιγχαμ μετά τον Πρώτο Παγκόσμιο Πόλεμο», επαινώντας τον Μέρφι ως τον «πάντοτε-τόσο-κουλ Τόμι Σέλμπι» και το υπόλοιπο καστ για τις «δυνατές τους ερμηνείες». Η Σάρα Κόμπτον από την εφημερίδα The Daily Telegraph βαθμλόγησε τη σειρά με 4/5, επαινώντας την για την πρωτοτυπία της και για το ότι «ξεπέρασε τις προσδοκίες μας». Ο Άλεξ Φλέτσερ από την ιστοσελίδα Digital Spy θεωρεί πως η σειρά Peaky Blinders «ξεκίνησε τόσο δυναμικά όπως ένα βέλος όταν εκτοξεύεται», ενώ ο Τομ Φρεντς από την ιστοσελίδα Den of Geek την αποκάλεσε «το πιο έξυπνο, κομψό και συναρπαστικό δράμα του BBC εδώ και χρόνια». Ο κριτικός Χιου Ντέιβιντ, γράφοντας για το Cult TV Times, ανέφερε πως η σειρά «ξεπληρώνει τον λογαριασμό» με το να «καταφέρνει να τσεκάρει πολλά κουτάκια – δράμα εποχής, επικό γκάνγκστερ, με πρωταγωνιστές αστέρια του κινηματογράφου – αλλά πηγαίνοντας κόντρα σε αυτά με πολύ ενδιαφέρον τρόπο».
Αρκετοί κριτικοί συνέκριναν τη σειρά, με θετικό τρόπο, με την αμερικανική τηλεοπτική σειρά Boardwalk Empire, η οποία μοιράζεται τα ίδια θέματα και ιστορικό υπόβαθρο. Ο δημιουργός και σεναριογράφος της σειράς Peaky Blinders, Στίβεν Νάιτ, σε μία από τις πρώτες του συνεντεύξεις πριν την πρεμιέρα της σειράς, ανέφερε: «Ξέρεις – και δεν το λέω απλά για να το πω – αλλά δεν τις έχω παρακολουθήσει ποτέ αυτές τις σειρές. Δεν έχω παρακολουθήσει ποτέ τη σειρά The Wire, δεν έχω παρακολουθήσει ποτέ τη σειρά Boardwalk Empire, δεν τις έχω παρακολουθήσει ποτέ». Όταν ρωτήθηκε αν επίτηδες απέφευγε να παρακολουθήσει αυτές τις δραματικές σειρές, απάντησε: «Το ότι δεν θέλω πραγματικά να παρακολουθώ τη δουλειά των άλλων είναι κάπως εσκεμμένο, καθώς κάτι τέτοιο επηρεάζει αναπόφευκτα τη δική μου δουλειά». Στις 2 Μαρτίου 2016, ο Νάιτ είπε σε συνέντευξή του στο Crime Scene Quarterly: «Επικοινώνησαν μαζί μου για τη σειρά ο σκηνοθέτης Μάικλ Μαν, ο συγγραφέας Ντένις Λεχέιν, ο Snoop Dogg – είναι τόσο μεγάλος θαυμαστής. Και ο αείμνηστος Ντέιβιντ Μπόουι ήταν τεράστιος θαυμαστής – αναμένετε περισσότερα από αυτό» (υπονοώντας έντονα εμπλοκή του Μπόουι στον τρίτο κύκλο της σειράς). Αργότερα επιβεβαιώθηκε πως η μουσική του Ντέιβιντ Μπόουι θα συμπεριλαμβανόταν στη σειρά, ενώ ο Λέοναρντ Κόεν είχε επίσης γράψει ένα καινούριο τραγούδι για τον τρίτο κύκλο.
Απεικόνιση της Τζέσι Ίντεν
Στον τέταρτο κύκλο της σειράς έγινε εισαγωγή του χαρακτήρα της Τζέσι Ίντεν, ο οποίος εμφανίστηκε και στον πέμπτο κύκλο της σειράς και ο οποίος ήταν βασισμένος στην πραγματική Βρετανίδα κομμουνίστρια και αρχηγό των συνδικαλιστικών οργανώσεων, Τζέσι Ίντεν. Παρά το ότι η υποδοχή που δέχτηκε ο χαρακτήρας ήταν μικτή, κάποιοι άνθρωποι που γνώριζαν την Ίντεν προσωπικά, προσβλήθηκαν από τον τρόπο που παρουσιάστηκε στη σειρά. Ο Γκράχαμ Στίβενσον, ιστορικός του Βρετανικού κομμουνισμού, προσωπικός φίλος της Ίντεν και συγγραφέας της βιογραφίας της, υπήρξε σκληρός επικριτής της σειράς δηλώνοντας:
Γνώριζα την Ίντεν και, ως αδαής 22χρονος, δεν ρώτησα την 70χρονη Τζέσι για τις σχέσεις της, πόσο μάλλον για τη σεξουαλική της ζωή. Αλλά αμφιβάλλω πως η προσωπική της ζωή ήταν τόσο περίπλοκη ή δραματική όπως αυτή του ομώνυμου χαρακτήρα της σειράς. Και ούτε μπορώ να φανταστώ οποιαδήποτε νεαρή κοπέλα κατά τη δεκαετία του 1920 να πηγαίνει για κανέναν λόγο στις αντρικές τουαλέτες, όπως απεικονίζεται να κάνει η Ίντεν, εκτός κι αν επρόκειτο για θέμα ζωής ή θανάτου. Οι κοινωνικές αξίες του προγράμματος είναι ανιστορικές. Το δεδομένο πως η έπαρση που διακατέχει τον Τόμι Σέλμπι, τον κακό-ήρωα γκάνγκστερ της σειράς, θα μπορούσε να πείσει μια γυναίκα σαν την Ίντεν να πιει κρασί και να δειπνήσει μαζί του, πόσο μάλλον να παρασυρθεί από εκείνον, δείχνει εν τέλη τα πραγματικά κίνητρα των δημιουργών αυτού του προγράμματος».
Σε μία εκδήλωση στρογγυλής τραπέζης στην οποία συμμετείχαν ο Στίβενσον, ο ποιητής Ντέιβ Πούλερ και ο ιστορικός πολιτισμού Πολ Λόνγκ, συζητήθηκε η σειρά και η απεικόνιση της εργατικής τάξης σε αυτήν. Ο Λονγκ είδε τη σειρά θετικά και την επαίνεσε ως μία υπέροχη αναπαράσταση με ενδιαφέροντες πρωταγωνιστές της εργατικής τάξης. Ο Πούλερ είχε ανάμεικτα συναισθήματα και απογοητεύτηκε που η σειρά επέλεξε να επικεντρωθεί στη φανταστική ιστορία αγάπης της Τζέσι Ίντεν με τον Τόμι, παρά στα επιτεύγματά της ως κομουνίστρια και ηγέτιδα των συνδικαλιστών οργανώσεων.
Απήχηση στην κοινωνία
Σύμφωνα με το Γραφείο Εθνικής Στατιστικής (ONS) του Ηνωμένου Βασιλείου, η σειρά Peaky Blinders είχε ανιχνεύσιμο πολιτιστικό αντίκτυπο στη χώρα. Το 2018, το όνομα Άρθουρ μπήκε στη λίστα με τα δέκα κορυφαία ονόματα αγοριών για πρώτη φορά από τη δεκαετία του 1920, ενώ το όνομα Έιντα μπήκε στη λίστα με τα εκατό κορυφαία για τα κορίτσια για πρώτη φορά έπειτα από έναν αιώνα. Το συμπέρασμα στο οποίο κατέληξε το ONS είναι πως η δημοφιλία αυτών των ονομάτων μετά από τόσα χρόνια οφείλεται στους δύο ομώνυμους χαρακτήρες της σειράς, Άρθουρ Σέλμπι Τζούνιορ και Έιντα Θορν.
Βιντεοπαιχνίδι
Τον Αύγουστο του 2020, δημιουργήθηκε από την FuturLab ένα βιντεοπαιχνίδι το οποίο ήταν βασισμένο στην τηλεοπτική σειρά Peaky Blinders και κυκλοφόρησε για τις κονσόλες Xbox One, PlayStation 4 και Nintendo Switch, αλλά και για ηλεκτρονικό υπολογιστή μέσω της πλατφόρμας Steam.
Εξωτερικοί σύνδεσμοι
Κατηγορία:Βρετανικές τηλεοπτικές σειρές Κατηγορία:Δραματικές σειρές Κατηγορία:Αστυνομικές σειρές Κατηγορία:Τηλεοπτικές σειρές σχετιζόμενες με το οργανωμένο έγκλημα
Τοφίγκα Βαεβάλου Φαλάνι
Ο Σερ Τοφίγκα Βαεβάλου Φαλάνι (Sir Tofiga Vaevalu Falani, GCMG Ο GCMG ) είναι αιδεσιμότατος από το Τουβαλού, ο οποίος υπηρετεί ως ως Γενικός Κυβερνήτης του Τουβαλού από το 2021 και Πρόεδρος της Εκκλησίας του Τουβαλού από το 2008. Υπό την ιδιότητά του ως Προέδρου της Εκκλησίας, έχει εκπροσωπήσει την εκκλησία σε συνεδριάσεις του Παγκόσμιου Συμβουλίου Εκκλησιών, της Κεντρικής Επιτροπής το 2009 και το 2011.
Γενικός Κυβερνήτης του Τουβαλού
Τον Σεπτέμβριο του 2021, ο Φαλάνι διορίστηκε Γενικός Κυβερνήτης από την τότε βασίλισσα Ελισάβετ Β΄.
Ως Γενικός Κυβερνήτης, ο Φαλάνι αντιπροσωπεύει τον βασιλεύοντα μονάρχη του Τουβαλού (σήμερα τον Κάρολο Γ΄) στη χώρα, ενεργώντας ως εκ τούτου ουσιαστικά ως αρχηγός του κράτους του Τουβαλού. Ο Φαλάνι υπηρέτησε προηγουμένως ως αναπληρωτής Γενικός Κυβερνήτης στις 14 Αυγούστου 2017 κατά την απουσία του Γενικού Κυβερνήτη, Ιάκομπα Ιταλέλι, τότε.
Διακρίσεις
Διορίστηκε ως Μέλος του Τάγματος της Βρετανικής Αυτοκρατορίας (MBE) για τη δημόσια και κοινοτική υπηρεσία στην πρωτοχρονιάτικη απονομή τιμών του 2014. μικρογραφία| Ο Φαλάνι ενώ υπογράφει το βιβλίο συλλυπητηρίων για τη [[Ελισάβετ Β΄ του Ηνωμένου Βασιλείου|βασίλισσα Ελισάβετ Β' στο Λάνκαστερ Χάουζ στις 17 Σεπτεμβρίου 2022]] Στις 18 Σεπτεμβρίου 2022, ο Φαλάνι διορίστηκε από τον Κάρολο Γ΄, ως Ιππότης του Μεγαλόσταυρου του Τάγματος των Αγίων Μιχαήλ και Αγίου Γεωργίου.
Παραπομπές
Κατηγορία:Μέλη του Τάγματος της Βρετανικής Αυτοκρατορίας Κατηγορία:Γενικοί Κυβερνήτες του Τουβαλού Κατηγορία:Ηγέτες εν ενεργεία
Επαρχίες της Σουηδίας
Οι Επαρχίες της Σουηδίας (σουηδικά: Sveriges landskap) είναι ιστορικές, γεωγραφικές και πολιτισμικές περιοχές της Σουηδίας. Η Σουηδία έχει σήμερα 25 επαρχίες οι οποίες δεν έχουν κάποια διοικητική λειτουργία, αλλά αποτελούν ιστορικές περιοχές και μέσα πολιτιστικής ταυτότητας. Οι σουηδικές τοπικές διάλεκτοι και η τοπική λαογραφία ακολουθούν περισσότερο τα σύνορα των Επαρχιών παρά τα σύνορα των διοικητικών Κομητειών.
Ιστορικά, αρκετές από αυτές τις επαρχίες ήταν υποδιαιρέσεις της Σουηδίας μέχρι το 1634, όταν αντικαταστάθηκαν από τις κομητείες της Σουηδίας (län), κάποιες επαρχίες κατακτήθηκαν αργότερα από τη Δανία-Νορβηγία και κάποιες άλλες, όπως οι επαρχίες στη Φινλανδία χάθηκαν.
Σε ορισμένες περιπτώσεις, οι διοικητικές Κομητείες αντιστοιχούν σχεδόν ακριβώς με τις Επαρχίες, όπως η επαρχία Μπλεκίνιε με την κομητεία Μπλεκίνιε και η επαρχία Γκότλαντ, η οποία είναι ταυτόχρονα επαρχία, κομητεία και δήμος. Επιπλέον, οι διοικητικές κομητείες υπόκεινται σε συνεχείς αλλαγές - για παράδειγμα, δημιουργήθηκαν αρκετές νέες κομητείες κατά τη δεκαετία του 1990 - ενώ οι επαρχίες έχουν τα ιστορικά τους σύνορα εδώ και αιώνες. Από το 1884 όλες οι επαρχίες έχουν ουσιατικά εθιμοτυπικό χαρακτήρα και δεν έχουν διοικητικές ή άλλες πολιτικές λειτουργίες, εξακολουθούν όμως να χρησιμοποιούνται στην καθομιλουμένη και στις διάφορες πολιτισμικές αναφορές.
Επαρχίες
thumb|260px|Οι Επαρχίες της Σουηδίας
Γεωγραφικά διαμερίσματα
Οι επιμέρους επαρχίες της Σουδίας αποτελούν τμήματα μεγαλύτερων γεωγραφικών περιοχών, αυτές των Διαμερισμάτων.
Τα Γεωγραφικά διαμερίσματα της Σουηδίας είναι:
Δείτε επίσης
Κατηγορία:Γεωγραφία της Σουηδίας
Λιλιάνα Πέτροβιτς
Η Λιλιάνα Πέτροβιτς (Љиљана Петровић, 1939-2020) ήταν Σέρβα τραγουδίστρια. Γεννήθηκε στο Μποσάνσκι Μπροντ αλλά μεγάλωσε στο Νόβι Σαντ. Το 1961, η Πέτροβιτς εκπροσώπησε τη Γιουγκοσλαβία στη πρώτη της συμμετοχή στη Γιουροβίζιον, στο Διαγωνισμό Τραγουδιού της Eurovision 1961 με το τραγούδι "Neke davne zvezde" (Μερικά αρχαία αστέρια). Η Πέτροβιτς τερμάτισε στην 8η θέση κερδίζοντας 9 πόντους. Απεβίωσε στις 4 Φεβρουαρίου 2020.
Εξωτερικοί σύνδεσμοι
Κατηγορία:Σερβοβόσνιοι Κατηγορία:Συμμετέχοντες στη Eurovision
Μαρία Λουίζα της Βουλγαρίας
Η Πριγκίπισσα Μαρία Λουίζα της Βουλγαρίας (Mari Luiz ot Bŭlgariya, Βουλγάρικα: Мария Луиза Българска, 13 Ιανουαρίου 1933 -) είναι η μοναχοκόρη του τσάρου Μπορίς Γ΄ της Βουλγαρίας.
Βιογραφία
Γεννήθηκε στις 13 Ιανουαρίου 1933 στη Σόφια και είναι το μεγαλύτερο παιδί και η μοναχοκόρη του τσάρου Μπορίς Γ΄ της Βουλγαρίας και της Ιωάννας της Ιταλίας.
Στις 14 Φεβρουαρίου 1957 η Μαρία Λουίζα παντρεύτηκε με πολιτικό γάμο τον Κάρολο, Πρίγκιπα του Λάινινγκεν στο Αμόρμπαχ της Βαυαρίας και στις 20 Φεβρουαρίου 1957 με θρησκευτικό γάμο στις Κάννες. Το ζευγάρι μαζί απέκτησε δύο παιδιά:
Η Μαρία Λουίζα και ο Κάρολος χώρισαν στις 4 Δεκεμβρίου 1968.
Στις 16 Νοεμβρίου 1969 η Μαρία Λουίζα παντρεύτηκε για δεύτερη φορά τον Μπρόνισλαβ Τομάς Αντρζέι Χρόμποκ στο Τορόντο. Το ζευγάρι μαζί απέκτησε δύο παιδιά:
Η Μαρία Λουίζα και ο Μπρόνισλαβ ζουν στο Νιου Τζέρσεϊ.
Το 2001, επισκέφθηκε και ταξίδεψε στην εκκλησία του Αγίου Ιωάννη της Ρίλα, και το Wonderworker, στην κοινότητα του Σικάγου στο Portage Park.